b'\n_START_ARTICLE_\nArantxa Urretabizkaia\n_START_SECTION_\nBiografia\n_START_PARAGRAPH_\nVa n\xc3\xa9ixer al barri d\'Egia de Sant Sebasti\xc3\xa0 l\'1 de juliol de 1947, a la cantonada del carrer d\'Egia amb el de Verge del Carme. Des de jove va compaginar el treball amb els estudis. Es va llicenciar en historia a la Universitat de Barcelona l\'any 1975 i va comen\xc3\xa7ar a treballar i escriure, sempre molt lligada a ambients culturals locals, com el grup Argia, l\'editorial LUR, etc.  _NEWLINE_L\'any 1970, mentre treballava a l\'editorial LUR, va traduir l\'obra de Frantz Fanon Afrika iraultzaren alde, en col\xc2\xb7laboraci\xc3\xb3 amb Ibon Sarasola i va publicar Mendebaleko Ekonomiaren Hist\xc3\xb2ria amb Sarasola i Ram\xc3\xb3n Saizarbitoria. L\'any seg\xc3\xbcent, el 1971, va traduir M. Dobb en Sozialismoaren frogantzak i el 1973 l\'obra d\'A. Otazu Euskal Berdintasuna.  _NEWLINE_S\'inicia en la creaci\xc3\xb3 liter\xc3\xa0ria amb la poesia: l\'any 1972, va publicar el llarg poema "San Pedro bezperaren ondoak" (\'Despr\xc3\xa9s de la revetlla de sant Pere\'), que tracta el tema dels sentiments i la fi de l\'adolesc\xc3\xa8ncia. Uns anys despr\xc3\xa9s, el 1979 va escriure la novel\xc2\xb7la Zergatik Panpox? (\'Per qu\xc3\xa8 Panpox?\') amb la qual es va convertir entre les primeres figures de la narrativa basca de la postguerra.  _NEWLINE_El 1981, va guanyar el X concurs de contes Premi Ignacio Aldecoa de la Diputaci\xc3\xb3 alabesa amb Baina ez egunero. Li va seguir el poemari Maitasunaren magalean (\'En el si de l\'amor\') (Premi de la Cr\xc3\xadtica de poesia basca 1982, i Aspaldian espero zaitudalako ez nago Sekula Bakarrik (\'Perqu\xc3\xa8 t\'espero des de fa molt de temps, no estic mai sola\'), del 1983, Saturn (del 1987, tradu\xc3\xafda al castell\xc3\xa0 el 1989), Aurten aldatuko d\xc3\xb3na nire bizitza, del 1991, i Koaderno gorria, del 1998.  _NEWLINE_Com a poeta, va editar els seus primers treballs en Euskal Literatura 1972, i ha estat inclosa en l\'antologia Poetes bascos, publicada el 1990 per Julia Otxoa. _NEWLINE_Va ser coguionista de les pel\xc2\xb7l\xc3\xadcules La conquista de Albania (Alfonso Ungr\xc3\xada, 1983), l\'adaptaci\xc3\xb3 de la seva obra Zergatik Panpox? dirigida per Xabier Elorriaga el 1986 i Lauaxeta-Als quatre vents (J. A. Zorrilla, 1987). L\'any 2011, va guanyar el Premi de la Cr\xc3\xadtica de narrativa basca per la seva novel\xc2\xb7la 3 Mariak (2010)._NEWLINE_A banda de dedicar-se a la creaci\xc3\xb3 liter\xc3\xa0ria, Urretabizkaia ha format part del jurat de diversos Premis literaris, com el Premi Euskadi, i tamb\xc3\xa9 ha participat com a membre del jurat del Festival Internacional de cinema de Sant Sebasti\xc3\xa0, en la secci\xc3\xb3 Zinemaldia, en el premi als nous directors.'